CELEX: 32021D1202
Language: lt
Date: 2021-07-20 00:00:00
Title: Komisijos įgyvendinimo sprendimas (ES) 2021/1202 2021 m. liepos 20 d. dėl tam tikrų neatidėliotinų priemonių, susijusių su afrikiniu kiaulių maru Estijoje (pranešta dokumentu Nr. C(2021) 5559) (Tekstas svarbus EEE) (Tekstas autentiškas tik estų kalba)

2021 7 22   
               
               
                  LT
               
               
                  Europos Sąjungos oficialusis leidinys
               
               
                  L 262/1
               
            
         KOMISIJOS ĮGYVENDINIMO SPRENDIMAS (ES) 2021/1202
         2021 m. liepos 20 d.
         dėl tam tikrų neatidėliotinų priemonių, susijusių su afrikiniu kiaulių maru Estijoje
         
            
               (pranešta dokumentu Nr. C(2021) 5559)
            
         
         (Tekstas svarbus EEE)
         (Tekstas autentiškas tik estų kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. kovo 9 d. Europos Parlamento ir Tarybos reglamentą (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai („Gyvūnų sveikatos teisės aktas“) (1), ypač į jo 259 straipsnio 1 dalį,
         kadangi:
         
                     (1)
                  
                  
                     afrikinis kiaulių maras yra infekcinė virusinė liga, kuria serga laikomos ir laukinės kiaulės ir kuri gali turėti didelį poveikį atitinkamų gyvūnų populiacijai ir ūkininkavimo pelningumui, dėl to gali būti sutrikdomas tų gyvūnų ir jų produktų siuntų vežimas Sąjungoje ir eksportas į trečiąsias šalis;
                  
               
                     (2)
                  
                  
                     kilus afrikinio kiaulių maro protrūkiui tarp laikomų kiaulių, kyla didelis pavojus, kad ši liga išplis į kitus laikomų kiaulių ūkius.
                  
               
                     (3)
                  
                  
                     Komisijos deleguotuoju reglamentu (ES) 2020/687 (2) papildomos į sąrašą įtrauktų ligų, nurodytų Reglamento (ES) 2016/429 9 straipsnio 1 dalies a, b ir c punktuose ir Komisijos įgyvendinimo reglamente (ES) 2018/1882 (3) apibrėžtų kaip A, B ir C kategorijų ligos, kontrolės taisyklės. Visų pirma Deleguotojo reglamento (ES) 2020/687 21 ir 22 straipsniuose nustatytas apribojimų taikymo zonos nustatymas A kategorijos ligos, įskaitant afrikinį kiaulių marą, protrūkio atveju ir tam tikros joje taikytinos priemonės. Be to, to deleguotojo reglamento 21 straipsnio 1 dalyje nustatyta, kad apribojimų taikymo zoną sudaro apsaugos zona, priežiūros zona ir prireikus papildomos apribojimų taikymo zonos aplink apsaugos ir priežiūros zonas arba greta jų;
                  
               
                     (4)
                  
                  
                     Komisijos įgyvendinimo reglamentu (ES) 2021/605 (4) nustatytos specialios afrikinio kiaulių maro kontrolės priemonės. Visų pirma to įgyvendinimo reglamento 3 straipsnio a punkte numatyta nustatyti apribojimų taikymo zoną laikomų kiaulių afrikinio kiaulių maro protrūkio atveju pagal Deleguotojo reglamento (ES) 2020/687 21 straipsnio 1 dalį;
                  
               
                     (5)
                  
                  
                     Estija pranešė Komisijai apie dabartinę afrikinio kiaulių maro padėtį jos teritorijoje po liepos 14 d. patvirtinto šios ligos protrūkio Harju apskrityje ir pagal Deleguotąjį reglamentą (ES) 2020/687 bei Įgyvendinimo reglamentą (ES) 2021/605 nustatė apribojimų taikymo zoną, kurią sudaro apsaugos ir priežiūros zonos, kuriose taikomos Deleguotajame reglamente (ES) 2020/687 nustatytos bendrosios ligų kontrolės priemonės, kad būtų užkirstas kelias tolesniam tos ligos plitimui;
                  
               
                     (6)
                  
                  
                     kad būtų išvengta bet kokių nereikalingų Sąjungos vidaus prekybos trikdymų ir trečiųjų šalių sudaromų nepagrįstų prekybos kliūčių, būtina bendradarbiaujant su Estija Sąjungos lygmeniu skubiai nustatyti apribojimų dėl afrikinio kiaulių maro taikymo zoną Estijoje, kuri apimtų apsaugos ir priežiūros zonas;
                  
               
                     (7)
                  
                  
                     atsižvelgiant į tai, kad į epizootinę padėtį Sąjungoje dėl afrikinio kiaulių maro plitimo reikia reaguoti skubiai, svarbu, kad priemonės, nustatytos šiuo įgyvendinimo sprendimu, įsigaliotų kuo greičiau;
                  
               
                     (8)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Estija užtikrina, kad tos valstybės narės nustatyta apribojimų taikymo zona, kurioje taikomos Deleguotajame reglamente (ES) 2020/687 numatytos apsaugos ir priežiūros zonų priemonės, apimtų bent šio įgyvendinimo sprendimo priede išvardytas teritorijas.
         
         
            2 straipsnis
            Šis sprendimas taikomas iki 2021 m. rugsėjo 30 d.
         
         
            3 straipsnis
            Šis sprendimas skirtas Estijos Respublikai.
         
         
            Priimta Briuselyje 2021 m. liepos 20 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL L 84, 2016 3 31, p. 1.
         
            (2)  2019 m. gruodžio 17 d. Komisijos deleguotasis reglamentas (ES) 2020/687, kuriuo dėl tam tikrų į sąrašą įtrauktų ligų prevencijos ir kontrolės taisyklių papildomas Europos Parlamento ir Tarybos reglamentas (ES) 2016/429 (OL L 174, 2020 6 3, p. 64).
         
            (3)  2018 m. gruodžio 3 d. Komisijos įgyvendinimo reglamentas (ES) 2018/1882 dėl tam tikrų ligų prevencijos ir kontrolės taisyklių taikymo į sąrašą įtrauktų ligų kategorijoms, kuriuo nustatomas rūšių ir rūšių grupių, keliančių didelę tų į sąrašą įtrauktų ligų plitimo riziką, sąrašas (OL L 308, 2018 12 4, p. 21).
         
            (4)  2021 m. balandžio 7 d. Komisijos įgyvendinimo reglamentas (ES) 2021/605, kuriuo nustatomos specialios afrikinio kiaulių maro kontrolės priemonės (OL L 129, 2021 4 15, p. 1).
      
      
         
            PRIEDAS
            
                        Teritorijos, nustatytos kaip 1 straipsnyje nurodyta Estijos apribojimų taikymo zona
                     
                     
                        Data, iki kurios taikoma
                     
                  
                        Apsaugos zona:
                        
                                    —
                                 
                                 
                                    
                                       Kiili vald: kaimai Kiili, Lähtse, Vaela, Sausti, Mõisaküla
                                 
                              
                     
                        2021 m. rugsėjo 30 d.
                     
                  
                        Priežiūros zona:
                        
                                    —
                                 
                                 
                                    
                                       Kiili vald, išskyrus kaimus Kiili, Lähtse, Vaela, Sausti, Mõisaküla;
                                 
                              
                                    —
                                 
                                 
                                    
                                       Saku vald: kaimai Tammejärve, Kajamaa, Saustinõmme, Lokuti, Sookaera-Metsanurga, Tõdva, Kirdalu, Tagadi;
                                 
                              
                                    —
                                 
                                 
                                    
                                       Rae vald: kaimai Vaidasoo, Vaida, Patika, Suurest, Veskitaguse, Aaviku, Kautjala, Seli, Limu, Pajupea, Vaskjala, Jüri, Karla, Pildiküla, Lehmja, Kurna, Uuesalu, Assaku, Järveküla, Peetri, Rae.